open-index/open-wikipedia-markdown huggingface dataset:
बनवारी लाल शर्मा

**बनवारीलाल शर्मा** ( २० मई १९३५ - २६ सितम्बर २०१२) एक प्रसिद्ध गांधीवादी, जाने-माने गणितज्ञ, पूर्व प्रोफेसर एवं विभागाध्यक्ष - गणित, इलाहाबाद विश्वविद्यालय तथा आजादी बचाओ आंदोलन के राष्ट्रीय संयोजक थे। डा0 शर्मा का जन्म भारत के उत्तर प्रदेश राज्य के जिला आगरा में टूण्डला के पास बंथल गांव में हुआ था। उनकी प्राथमिक शिक्षा गांव में तथा आगे की शिक्षा इलाहाबाद में हुई। डा0 शर्मा ने पेरिस यूनीवर्सिटी से डाक्टरेट की उपाधि ग्रहण की और अन्तर्राष्ट्रीय गणित परिषद के 6 वर्ष तक अध्यक्ष भी रहे। वे आजादी बचाओ आन्दोलन के प्रखर वक्ता थे, जो देश भर में भ्रमण करते थे और विभिन्न आर्थिक-सामाजिक विषयों पर भाषण देते थे। इसके अतिरिक्त वे आम लोगों एवं विद्यार्थियों के साथ मिलकर बहुराष्ट्रिय कम्पनियों के विरुद्ध आन्दोलन एवं विरोध प्रदर्शन भी करते थे। उन्होंने अपने जीवनकाल में स्वतंत्रता की रक्षा हेतु 19 माह जेल में भी गुजारे और अनेक महत्वपूर्ण पुस्तकें भी लिखीं। प्रो॰ बनवारी लाल शर्मा नई आजादी उद्घोष नामक पत्रिका के सम्पादक थे। नई आजादी उद्घोष पत्रिका देश में बहुराष्ट्रीय कम्पनियों के खिलाफ आन्दोलन की सर्वाधिक प्रसार वाली पत्रिका है जिसे हिन्दी के अलावे अंग्रेजी में भी प्रकाशित किया जाता है। प्रो॰ शर्मा ने बहुराष्ट्रीय उपनिवेशवाद के खिलाफ दुनियां में चल रहे आन्दोलनों के कई साहित्य का भी अनुवाद किया है। उनके पसन्द की पुस्तकों में ग्लोबल कान्सपिरेसी (लेखक.निकोला एम निकोलोव), ह्नेन कारपोरेशन रूल्स द वर्ल्ड (लेखक. डेविड कार्टन) आदि प्रमुख हैं। प्रो॰ शर्मा ने इन पुस्तकों का हिन्दी में अनुवाद भी किया और आज यह पुस्तकें देशभर में आन्दोलनकारियों की पसन्दीदा पुस्तकों में शुमार है। प्रत्यक्षदर्शी बताते हैं कि अन्तिम समय में प्रो॰ शर्मा के अन्तिम वाक्य थे- ‘‘धोखेबाजों से सावधान रहना, देश के स्वाभिमान की रक्षा अपने प्राणों से भी ज्यादा जरूरी हैं।’’ उनका निधन 26 सितम्बर, 2012 को चंडीगढ़ में हुआ था।

 

=संदर्भ=

श्रेणी:1935 में जन्मे लोग
श्रेणी:२०१२ में निधन
श्रेणी: उत्तर प्रदेश के लोग
श्रेणी:भारतीय सामाजिक कार्यकर्ता
साठा प्रथा

**साठा प्रथा**, राजस्थान मे प्रचलित है, इसमे दो परिवार की नारी को समाज के बंन्घन मे झकडा जाता है। जिससे तंग आकर नारी आत्म हत्या भी कर लेती है। साठा प्रथा मे दो परिवार मे सहजातिय विवाह होता है। यानि की उनकी बेटी का विवाह अपने घर मे और अपनी बहन का विवाह उनके घर मे ! इसको विवाह न कह कर एक प्रकार का सौदा या साठा कहा जाता है1 साठा प्रथा मे अपनी बेटी को ससुराल मे तंग किया जाता है वैसा का वैसा उनकी बेटी को भी तंग किया जाता है। नतिजा ये कि कोई एक तलाक देती है तो दुसरी भी तीन महिने के गर्भ के साथ पिहर मे बैठ जाती है और अपने माँ बाप के साथ मिलकर भुःर्ण हत्या तक कर देती है। कभी कभी पिहर मे बैठी बेटी अपने पति के वियोग मे आत्म हत्या भी कर लेती है। साठा प्रथा मे दोनो परिवार की बेटिया रिश्तो मे ज्यादा जकडन देख कर अपना मानसिक सन्तुलन बिगाड देती है।

## इन्हें भी देखें
*सामाजिक कुरीति
*घाँची समाज

## सन्दर्भ

श्रेणी:सामाजिक कुरीति
कोसेलाव

**कोसेलाव** एक गाँव है जो राजस्थान के पाली जिले में है।

श्रेणी:राजस्थान के गाँव
केकय साम्राज्य

**केकय साम्राज्य** भारतीय महाकाव्य *[[महाभारत]]* के अनुसार यह प्राचीन भारत के पश्चिमी साम्राज्यों में से एक राज्य था। यह अविभाजित पंजाब से उत्तर पश्चिम दिशा में गांधा और व्यास नदी के बसा था। यहां के अधिकांश निवासी केकय जनपद के क्षत्रीय थे। अतः कैकेयस कहलाते थे। कैकेय लोग प्रायः मद्र देश, उशीनर देश या शिवि प्रदेश के लोगों के संबंध में रहते थे और सभी संयुक्त रूप से वाहिका देश में आते थे। ये वर्णन पाणिनि के अनुसार है। केकय देश का उल्लेख रामायण में भी आता है। राजा दशरथ की सबसे छोटी रानी कैकेयी और उसकी दासी मंथरा केकय देश की ही थी।

## भौगोलिक स्थिति

बहुत से पुराणों में कैकेय वासियों को गंधर्व, यवन, शक, परद, बाह्लीक, कंबोज, दरदास, बर्बर, चीनी, तुषार, पहलव आदि की गिनती में जोड़ा गया है। इन्हें इदीच्य के लोग कहा गया है। उदीच्य यानि उत्तरपथ की उत्तरी मंडल। केकैय ने वर्तमान झेलम, शाहपुर और गुजरात (पाकिस्तान) के क्षेत्रों में निवास किया था।
## सन्दर्भ

श्रेणी:प्राचीन भारत का इतिहास
श्रेणी:प्राचीन भारत का भूगोल
श्रेणी:प्राचीन भारतीय राज्य
साउथपोर्ट दरवाज़े

**साउथपोर्ट दरवाज़े** (मूल नाम: साउथपोर्ट गेट्स) () ब्रिटिश प्रवासी क्षेत्र जिब्राल्टर में स्थित तीन शहरी दरवाज़े हैं। ये चार्ल्स पंचम दीवार में बने हुए हैं, जो 16वीं सदी की जिब्राल्टर की किलेबंदी का हिस्सा है। तीनों दरवाज़े एक समूह में मौजूद हैं, इनके पश्चिम में साउथ बैस्टियन तथा पूर्व में ट्रफ़ालगर कब्रिस्तान स्थित हैं। पहला तथा दूसरा साउथपोर्ट दरवाज़ा निवर्तमान समय की ट्रफ़ालगर सड़क पर क्रमशः 1552 और 1883 में निर्मित किए गए थे। तीसरा दरवाज़ा, जिसे रिफ्रेन्डम गेट के नाम से जाना जाता है, तीनों दरवाज़ों में सबसे चौड़ा है तथा इसे 1967 मुख्य सड़क (मेन स्ट्रीट) पर बनाया गया था, दोनों दरवाज़ों के एकदम पश्चिम में। साउथपोर्ट दरवाज़े जिब्राल्टर हेरिटेज ट्रस्ट में सूचीबद्ध हैं।

## विवरण
साउथपोर्ट गेट्स औबेरियन प्रायद्वीप के दक्षिणी छोर पर स्थित ब्रिटिश प्रवासी क्षेत्र जिब्राल्टर में शहरी फाटकों की एक तिकड़ी है। दरवाज़े चार्ल्स पंचम दीवार में निर्मित हैं, यह दीवार जिब्राल्टर की सबसे प्रारंभिक किलाबंदी है तथा शहर की पहले की दक्षिणी सीमा का बचाव करने के लिए इसका निर्माण हुआ था। ये दरवाज़े ट्रफ़ालगर पहाड़ी के नीचे ट्रफ़ालगर कब्रिस्तान (नीचे चित्रित) के निकट हैं। इनके पश्चिम में दक्षिण बैस्टियन और पूर्व में फ्लैट बैस्टियन स्थित है। मूल साउथपोर्ट दरवाजा और "नया" साउथपोर्ट दरवाजा ट्रफ़ालगर सड़क पर स्थित हैं, जबकि सबसे हाल ही के समय में बना रिफ्रेन्डम गेट मुख्य सड़क में प्रवेश करने का रास्ता देता है। साउथपोर्ट गेट्स जिब्राल्टर हेरिटेज ट्रस्ट में सूचीबद्ध हैं। 

## साउथपोर्ट दरवाज़ा
साउथपोर्ट दरवाज़ा चार्ल्स पंचम दीवार पर बने तीनों दरवाज़ों में सबसे पुराना है। इसे भूतकाल में अफ़्रीका गेट के नाम से भी जाना जाता था। इसका निर्माण इटली के अभियंता जियोवानी बटीसटा कालवी ने सन् 1552 में चार्ल्स पंचम, पवित्र रोमन सम्राट, के शासक काल में किया था। साउथपोर्ट दरवाज़े पर स्पेन ऐ चार्ल्स पंचम के शाही चिह्न के साथ-साथ जिब्राल्टर की कोस्ट ऑफ़ आर्म्स भी है। इस दरवाज़े को स्पेनी अभियंता लुईस ब्रावो डे एकोनिया के 1627 में बनाए गए जिब्राल्टर के नक्शे में दर्शाया गया है।

## दीर्घा


File:Gibraltar Referendum Gates (Southport Gates) 01.jpg|रिफ्रेन्डम गेट 
File:Trafalgar Cemetery, Gibraltar.jpg|ट्रफ़ालगर कब्रिस्तान
File:Gibraltar, Southport Gates, Brunnen.JPG|साउथपोर्ट गेट्स के पास का फव्वारा
File:RML 10 inch 18 ton gun, Southport Gate, Gibraltar.jpg|जिब्राल्टर हेरिटेज ट्रस्ट में सूचीबद्ध बंदूक
 

## सन्दर्भ
 

## बाहरी कड़ियाँ
* साउथपोर्ट गेट्स गूगल मैप पर
* प्रिंस एडवर्ड्स गेट गूगल मैप पर

श्रेणी:जिब्राल्टर में परिवहन
श्रेणी:जिब्राल्टर के दरवाज़े
मत्स्य (बहुविकल्पी)

* मत्स्य - मत्स्य एक जनजाति है।
* मत्स्य राज - मत्स्य राज एक शासन है।
* मत्स्य पुराण - मत्स्य पुराण एक ग्रंथ है।
* मत्स्य अवतार - मत्स्य अवतार एक ईश्वर है।
* मत्स्यपालन
* मत्स्येन्द्र प्रधान

## सन्दर्भ
विजय बहुगुणा

**विजय बहुगुणा** (जन्म: २८ फ़रवरी १९४७) एक भारतीय राजनीतिज्ञ हैं जो भारतीय राष्ट्रीय कांग्रेस से हैं। २०१२ से २०१४ तक वह उत्तराखण्ड राज्य के सातवें मुख्यमंत्री रह चुके हैं।

## पढाई
विजय बहुगुणा ने बी.ए. और एल. एल. बी की पढाई इलाहाबाद से पूरी की हैं।

## व्यवसाय
विजय बहुगुणा राजनीति में आने से पहले सर्वोच्च न्यायालय में वकील थे।

## सन्दर्भ
* विजय बहुगुणा के बारे में बिस्तार से।

श्रेणी:उत्तराखण्ड के मुख्यमन्त्री
श्रेणी:उत्तराखण्ड के लोग
श्रेणी:भारतीय राष्ट्रीय कांग्रेस के राजनीतिज्ञ
श्रेणी:इलाहाबाद विश्वविद्यालय के पूर्व छात्र
श्रेणी:1947 में जन्मे लोग
केंद्रीय तिब्‍बत स्‍कूल प्रशासन

**केन्द्रीय तिब्‍बत स्‍कूल प्रशासन** (Central Tibetan Schools administration) भारत के मानव संसाधन विकास मंत्रालय के अधीन एक स्वतंत्र (autonomous) संगठन है जो तिब्बत के लोगों की शिक्षा के लिए विद्यालय स्थापित करने, उनका प्रबन्धन करने आदि के उद्देश्य से सन् १९६१ में स्थापित किया गया था। यह भारत में रह रहे तिब्बती लोगों की शिक्षा की विशेष व्यवस्था करते हुए उनकी संस्कृति एवं विरासत को अक्ष्क्षुण रखने का कार्य कर रहा है। 

## बाहरी कड़ियाँ
* '''Central Tibetan Schools Administration''' 
* [pib.nic.in/newsite/hindifeature.aspx?relid=18159 केंद्रीय तिब्‍बत स्‍कूल प्रशासन के 50 वर्ष]

श्रेणी:तिब्बत
श्रेणी:भारतीय शिक्षा
अलेक्जेंडर बलोक

thumb|200px|अलेक्जेंडर बलोक

**अलेक्जेंडर अलेक्जेंडरोविच बलोक** (; 28 नवम्बर 1880 - 7 अगस्त 1921) एक रूसी कवि थे।
 
## जीवन और कैरियर
बलोक सेंट पीटर्सबर्ग में, एक परिष्कृत और बौद्धिक परिवार में पैदा हुए थे। उनके कुछ रिश्तेदार साहित्यिक पुरुष थे, उसके पिता वारसॉ में एक कानून के प्रोफेसर और अपने नाना सेंट पीटर्सबर्ग राज्य विश्वविद्यालय के रेक्टर थे। अपने माता - पिता के अलग होने के बाद, बलोक मास्को के निकट मनोर श्ख्माटॉव में कुलीन रिश्तेदारों के साथ रहते थे, जहां उन्होंने व्लादिमीर सोलोव्योव के दर्शन और फिर अस्पष्ट 19 वीं सदी के कवियों फ्योदोर Tyutchev और Afanasy Fet की कविता की खोज की। इन प्रभावों ने उनके प्रारंभिक प्रकाशन को प्रभावित करना था, जो बाद में Ante Lucem पुस्तक में प्रकशित हुआ।

1903 में उन्होंने (ल्यूबा) Lyubov Dmitrievna Mendeleeva, प्रसिद्ध रसायनज्ञ दिमित्री मेंडलीव की बेटी के संग विवाह किया। बाद में, वह उसे अपने साथी प्रतीकवादी Andrei Bely के साथ एक जटिल प्रेम नफरत संबंधों में उलझने का कर्ण बनी। ल्यूबा को समर्पित कविता लड़ी ने उनको प्रसिद्ध बना Stikhi o prekrasnoi Dame (सुंदर लेडीके बारे में कविताएँ, 1904)।

बलोक के कुछ रिश्तेदार मास्को, रीगा, रोम और इंग्लैंड में रहते हैं।

## सन्दर्भ

श्रेणी:1880 में जन्मे लोग
श्रेणी:१९२१ में निधन
श्रेणी:रूसी साहित्य
राधिका चोपड़ा

राधिका चोपड़ा जम्मू की एक ग़ज़ल गायिका हैं। इनकी गाई ग़जलों में फ़ैज़ अहमद फ़ैज़ की *तुम आए हो ना शब-ए-इंतिजार गुज़री है* का नाम आता है। जम्मू के सरकारी महिला कॉलेज से स्नातक होने के बाद उन्होंने दिल्ली विश्वविद्यालय की संगीत विभाग से सन्ताकोत्तर और पीएचडी की डिग्री की। जम्मू में पंडित जे आर शर्मा से उनको आरंभिक शिक्षा मिली।

श्रेणी:ग़ज़ल गायक
श्रेणी:भारतीय गायिका
ड्रैगन फाइटर

**ड्रैगन फाइटर** (अंग्रेज़ी: **Dragon Fighter**) एक अमेरिकन-बल्गेरियाई २००३ Syfy फिल्म के लिए टीवी है।

## संक्षेप
बाद एक मृत ड्रैगन वहाँ लगभग 1000 साल के अवशेष की खोज की गई है, वैज्ञानिकों के एक दल के लिए अपने डीएनए के नमूने प्राप्त करने के लिए तय क्लोन कर दिया गया है। अनुभव के रूप में की योजना बनाई जाना नहीं था और भ्रूण विकास तेजी से तेजी से बढ़ाने के लिए अपने संकायों का पूरा अधिकार में भयानक प्राणी को जीवन देने में देखता है।

## कास्ट

### हिन्दी बिंग स्टाफ़
* डब वर्ष रिहाई: २००३
* मीडिया: वीसीडी/डीवीडी/टेलीविज़न
* द्वारा निर्देशित: ????
* अनुवाद: ????
* समायोजन: ????
* उत्पादन: ????

## रिसेप्शन
इस फिल्म में ज्यादातर नकारात्मक समीक्षाएँ प्राप्त हुआ है।

## सन्दर्भ

## बाहरी कड़ियाँ
* 

श्रेणी:अंग्रेज़ी फ़िल्में
श्रेणी:अमेरिकी फ़िल्में
रक्तस्राव

right|thumb|300px|अंगुली से रक्तस्राव
**रक्तस्राव** (Bleeding या Haemorrhage) शब्द का अर्थ है रुधिरवाहिकाओं से रक्त का बाहर निकलना। जब तक रुधिरवाहिकाओं में दरार, या छिद्र न हो, तब तक रक्तस्राव का होना संभव नहीं है। चोट या रोग के कारण ही रुधिरवाहिकाओं में दरार या छिद्र होते हैं। चोट लगने पर तत्काल रक्तस्राव होना प्राथमिक रक्तस्राव कहलाता है और चोट लगने के कुछ काल पश्चात् रक्तस्राव होना गौण रक्तस्राव कहलाता है। यदि रक्त धमनी से बाहर निकलता है, तो यह धमनीय रक्तस्राव कहलाता है। इस रक्तस्राव का रंग चमकीला लाल होता है और यह हृदय के स्पंदन के समकालिक होता है। शिरा से बाहर निकलनेवाले रक्त का रंग कालिमा लिए लाल होता है और घाव से बहता है। केशिका (कैपिलरीज) से स्रावित होनेवाले रक्तस्राव का रंग उपर्युक्त दोनों स्रावों के रंग के बीच का होता है और त्वचा पर केवल छोटा सा लाल धब्बा पड़ जाता है। वमन, मूत्र तथा थूक में मिला हुआ रक्त निकल सकता है, या नाक से नक्सीर फूटने के कारण रक्तस्राव होता है। आमाशय या पक्वाशय में व्रण हो जाने पर रक्तस्राव होने लगता है। स्वयं रुधिरवाहिकाओं के रुग्ण होने पर एवं उच्च रक्तचाप के कारण धमनियों में दरार पड़ जाती है और रक्तस्राव होने लगता है। मस्तिष्क के ऊतकों से रक्तस्राव होने पर रक्तमूर्च्छा (apoplexy) हो जाती है।

## परिचय
स्वस्थ व्यक्तियों में रक्तस्राव रोकने की प्राकृतिक क्षमता होती है। यदि ऐसा न हो तो त्वचा के कट जाने, अथवा छिल जाने, पर घातक रक्तस्राव होने लगता है। जिन व्यक्तियों में रक्तस्राव को रोकने की प्राकृतिक क्षमता नहीं होती वे पैतृक रक्तस्राव (हीमोफीलिया / hemophilia) से पीड़ित रहते हैं।

रक्तस्राव की गति और परिमाण पर ही रक्तस्राव से होनेवाली हानि निर्भर रहती है। मंद गति से अधिक समय तक होनेवाले रक्तस्राव के कारण रक्तक्षीणता नामक रोग हो जाता है। एकाएक अधिक परिमाण में होनेवाला रक्तस्राव घातक होता है और उचित चिकित्सा के अभाव में मृत्यु हो जाती है।

त्वचा के मामूली छिल जाने, या कट जाने अथवा नक्सीर फूट जाने, पर विशेष चिकित्सा की आवश्यकता नहीं होती, पर अन्य प्रकार के रक्तस्रावों के लिए विशेष चिकित्सा की आवश्यकता होती है। रक्तस्राव को रोकने के मुख्य सिद्धांत हैं - 
* (१) रक्तस्राव को रोकने का प्रयास करना, 
* (२) रक्त के परिमाण को रुधिराधान द्वारा सामान्य बनाना तथा रोगी को शांत, सुखद एवं विश्वासपूर्ण स्थिति में रखना। 

जब अधिक रक्तस्राव हो रहा हो उस समय रोगी को बिना तकिया के चित लेटना चाहिए तथा रोगी को गरम रखना चाहिए। यदि रोगी को रक्त वमन न हो रहा हा, तो उसे दूध पिलाना चाहिए। रक्तस्राववाले स्थान पर सीधे दबाव डालकर रक्त बंद किया जाता है। धमनीय रक्तस्रावों को रोकने के लिए रक्तबंध (tourniquet) का उपयोग किया जाता है। शल्यकर्म के समय रक्तवाहिकाओं को बाँधकर रक्तस्राव रोकते हैं, या ऐसे अभिकर्मकों का उपयोग करते हैं जो रक्त का गाढ़ा करते हैं। शिरीय एवं केशिकीय रक्तस्राव को रोकना सहज कार्य है किंतु धमनीय रक्तस्राव को रोकने में कठिनाई होती है। धमनीय रक्तस्राव रोकने के लिए तत्काल डाक्टर द्वारा उपचार कराना चाहिए, अन्यथा विलंब के कारण अधिक रक्तस्राव हो जाने पर रोगी के मर जाने का भय रहता है।

## इन्हें भी देखें
* प्राथमिक चिकित्सा
* रक्ताधान (ब्लड ट्रांस्फ्यूजन)

श्रेणी:चिकित्सीय आपातकाल
श्रेणी:रक्त
*
श्रेणी:रक्त-आधान चिकित्सा
पल्लिपुरम् किला

right|thumb|300px|अलिकोट्ट
**पल्लिपुरम दुर्ग** केरल के एर्नाकुलम जिले में है। यह दुर्ग वैपिन द्वीप के सबसे उत्तरी छोर पर स्थित है। आकार की दृष्टि से यह षटभुजाकार है। यह 'अयिक्कोट्ट' या 'अलिकोट्ट' के नाम से प्रसिद्ध है।

इसका निर्माण पुर्तगालियों ने १५०३ में किय था। यह भारत में यूरोपीय लोगों द्वारा निर्मित सबसे पुराना दुर्ग है। १६६१ में डचों का इस दुर्ग पर अधिकार हो गया और १७८९ में उन्होने इसे त्रावणकोर सरकार को बेच दिया। 

## बाहरी कड़ियाँ
* वैपिन द्वीप में पल्लिपुरम का किला

श्रेणी:केरल में दुर्ग
श्रेणी:पुर्तगाली दुर्ग
श्रेणी:केरल में स्थापत्य
जाज़ान प्रान्त

thumb|230px|फ़ैफ़ा, जाज़ान प्रान्त की एक बस्ती
**जाज़ान प्रान्त** या **जिज़ान प्रान्त**, जिसे औपचारिक अरबी में **मिन्तक़ाह​ जाज़ान** () कहते हैं, सउदी अरब के दक्षिणपश्चिम कोने में लाल सागर के तट पर स्थित एक प्रान्त है। यह ठीक यमन से उत्तर में है और इस प्रान्त की उस देश के साथ अंतर्राष्ट्रीय सीमा भी लगती है। जाज़ान प्रान्त में लाल सागर में स्थित १०० से अधिक द्वीप भी आते हैं, जिनमें से फ़रसान द्वीप समूह सउदी अरब का सर्वप्रथम संरक्षित क्षेत्र है। यहाँ अरबी ग़ज़ल (हिरण) और यूरोप से सर्दियों में आनी वाली बहुत सी पक्षियों की नस्लें मिलती हैं। यह प्रान्त सउदी अरब का दूसरा सबसे छोटा प्रान्त है।

## भूगोल
जाज़ान प्रान्त के तीन मुख्य भाग हैं:
* अल-सरवात पहाड़ियाँ, जो इस प्रान्त में क़रीब ३,००० मीटर की ऊँचाई तक पहुँच जाती हैं
* अल-हज़ून का जंगलों से भरपूर क्षेत्र जहाँ बीच-बीच में घास के इलाक़े हैं
* मैदानी क्षेत्र जहाँ कॉफ़ी, जौ, गेंहू और फल उगाए जाते हैं

इस प्रान्त में दो मृत ज्वालामुखी भी हैं।

जाज़ान के ऊँचे इलाक़ों में मौसम असीर प्रान्त जैसा है जबकि इसके तटवर्ती इलाक़ों में (जो तिहामाह क्षेत्र का हिस्सा हैं) मौसम बहुत गर्म है। इन तटीय क्षेत्रों में जुलाई में तापमान ४० °सेंटीग्रेड और जनवरी में ३१ °सेंटीग्रेड तक जाता है और पानी समीप होने से हवा में बहुत नमी रहती है, जिस से यहाँ का वातावरण काफ़ी अप्रिय माना जाता है।

## ज़िले
जाज़ान प्रान्त १४ ज़िलों (मुहाफ़ज़ाह) में बंटा हुआ है:

उपरलिखित कुछ प्रान्तों के नाम में बिंदु-वाले 'थ़' के उच्चारण पर ध्यान दें क्योंकि यह बिंदु-रहित 'थ' से ज़रा अलग है और थ़ैन्क यू (Thank you) वाले 'थ़' के उच्चारण से मिलता जुलता है।

## इन्हें भी देखें
* सरवात पहाड़ियाँ
* सउदी अरब के प्रान्त

## सन्दर्भ


श्रेणी:जाज़ान प्रान्त
श्रेणी:सउदी अरब के प्रान्त
पड़िला महादेव मंदिर

**पड़िला महादेव मंदिर**, प्रयाग के पाँचकोशी यात्रा का एक महत्वपूर्ण स्थान है।भगवान शिव को समर्पित यह मंदिर तीर्थराज प्रयाग (इलाहाबाद) के उत्तरांचल मे जनपद मुख्यालय से 16 किलोमीटर दूर (इलाहाबाद-प्रतापगढ़ राष्ट्रीय राजमार्ग 96) फाफामऊ के थरवई गाँव मे स्थित हैं।

इसे पांडेश्वर महादेव मंदिर के नाम से भी जाना जाता है। यह स्थान सोराँव तहसील में फाफामऊ गंगा तट से 4 किमी उत्तर पूर्व में स्थित हैं। महंत श्री कृष्ण कुमार गिरि जी महाराज के अनुसार श्री कृष्ण की सलाह पर यहाँ पाण्ड्वों ने भगवान शंकर के स्वयंभूशिवलिंग की विधि विधान से अपने वनवासकाल के दौरान पूजा किया था। यह मन्दिर पूर्ण रूप से पत्थरों से बना हुआ है। महंत श्री कृष्ण कुमार गिरि जी महाराज  ने बताया कि  यहाँ महाशिवरात्रि व  अधिक मास को विशाल मेला लगता है और लाखों लोग यहां आते हैं।

श्रेणी:शिव मंदिर
हनुमान मंदिर मुसवाली इटावा उत्तर प्रदेश

thumb|350px| उत्तर प्रदेश के मुसवाली जिले में महशूर हनुमान मंदिर जो बोहोत ही ज़्यादा पूजा जाता हैं।
:- हनुमान मंदिर मुसवाली इटावा उत्तर प्रदेश भारत -: 

      यह प्रसिद्ध मंदिर बहुत ही प्राचीन मंदिर है, यहाँ से १ किलो मीटर की दूरी पर पावन यमुना जी बहती हैं, कहा जाता है की बहुत समय पहले यमुनाजी में भयंकर बाड़ आई थी जिसमें जल की धारा के साथ बह कर आया हुआ एक बड़ा पत्थर मुसवाली गाँव के किनारे आ कर अटक गया था, और और जब यमुनाजी ने अपना बहाव सांत किया तो गाँव वालों को एक पत्थर गाँव के किनारे पड़ा दिखा, दुर्भाग्य वस् किसी ने इस पत्थर की ओर कोई ध्यान नहीं दिया.तभी गाँव के एक बुजुर्ब ब्यक्ति को रात में स्वप्न में हनुमान जी ने अबगत कराया की आपके गाँव में मैं चल कर आया हूँ पर किसी ने मेरे तरफ ध्यान नहीं दिया i 
      यह बात सुबह सभी लोगों को बताई गयी तो कुछ लोगों ने इस बात का पता लगाने के लिए इधर उधर देखना सुरु किया i तब देखा की इतना वडा पत्थर अचानक पानी में बह कर कैसे आ सकता है, जो कि कुछ दिन पहले यहाँ पर था ही नहीं i और उस पत्थर के एक तरफ छोटी सी हनुमानजी कि प्रतिमा का उभार दिख रहा था, तभी सबको यकीन हो गया, कि हो न हो ये हनुमानजी ही हैं जो स्वयं ही चल कर हमारे गाँव में आये हैं i तभी गाँव के एक किनारे पर उच्च स्थान पर इनकी स्थापना कि गयी i 
      यहाँ पर एक चमत्कार आज भी देखने को मिलता है कि, इस विशाल पत्थर के ऊपर जो हनुमानजी कि प्रतिमा है ये प्रति ३ वर्ष बाद अपना स्थान बदलती रहती है और दुसरे स्थान पर नए प्रतिरूप में उभर आती है i यहाँ पर जो भी ब्यक्ति सच्चे मन से कामना करते हैं उनकी वो मनोकामना जरूर पूर्ण होती है i यह पवित्र स्थल इटावा स्टेशन से ९ km की दूरी पर कानपूर रोड होते हुए मानिकपुर मोड़ से दक्सिन दिसा में यमुनाजी के किनारे स्थित है I यहाँ पर हर वर्ष चैत्र माह में नवदुर्गा के दिनों में प्रथम मंगलवार के दिन भव्य मेला का आयोजन किया जाता है I इसी दिन यहाँ पर बहुत दूर दूर से लोग दर्शन करने के लिए आते हैं और अपनी मनोकामना मांगते हैं I 

 

रेगार्ड्स :- 

सुनील कुमार यादव 
टेच सुप्पोर्ट लाइव फीड 
अवन्कार सिक्यूरिटी & एक्सेस सर्विसेस प्राइवेट लिमिटेड 
लखनऊ (उ .प .) - २२६०२५
हाइड्रोजन क्लोराइड

**हाइड्रोजन क्लोराइड** () एक यौगिक है जिसका रासायनिक सूत्र एचसीएल (HCl) होता है। कमरे के तापमान पर यह एक रंगहीन गैस होती है, जो वातावरण की आर्द्रता के संपर्क के साथ हाइड्रोक्लोरिक अम्ल के सफेद धुएं बनाती है। हाइड्रोजन क्लोराइड गैस और हाइड्रोक्लोरिक अम्ल प्रौद्योगिकी और उद्योग में महत्वपूर्ण हैं। हाइड्रोजन क्लोराइड के जलकृत विलयन हाइड्रोक्लोरिक अम्ल को भी सामान्यतः सूत्र एचसीएल दिया जाता है।

## विवरण
हाइड्रोजन क्लोराइड द्विपरमाणुक अणु है, जिसमें एक हाइड्रोजन परमाणु एच और एक क्लोरीन परमाणु एल सहसंयोजक एकल बंधन से जुड़े होते हैं। चूंकि क्लोरीन परमाणु हाइड्रोजन परमाणु की तुलना में बहुत अधिक निद्युत है, इस कारणवश दो परमाणुओं के बीच सहसंयोजक बंधन काफी ध्रुवीय होता है। नतीजतन इस अणु के साथ काफ़ी द्विध्रुवीय पल होता है जिसमें एक नकारात्मक आंशिक आवेग δ– क्लोरीन परमाणु पर तथा एक सकारात्मक आंशिक आवेग δ+ हाइड्रोजन परमाणु पर बना होता है। इसकी उच्च ध्रुवता की वजह से एचसीएल पानी और अन्य ध्रुवीय विलायक में में बहुत घुलनशील होता है।
left|thumb|210px|हाइड्रोक्लोरिक अम्ल का धूआं पीएच कागज को लाल रंग में बदलता हुआ, जो इसके अम्लीय गुण को दर्शाता है
सम्पर्क में आने के पश्चात H2O तथा HCl हाइड्रोनियम धनायन H3O+ व क्लोराइड एनायन Cl– प्रतिवर्ती रासायनिक अभिक्रिया की सहायता से बनाते हैं।
:HCl + H2O → H3O+ + Cl–
जिसके परिणामस्वरूप बना विलयन हाइड्रोक्लोरिक अम्ल कहा जाता है और यह एक प्रबल अम्ल है।

जमा हुआ एचसीएल ९८·४ केल्विन तापमान पर एक चरण सन्क्रमण की प्रक्रीया से गुजरता है। जमे हुए सामग्री के एक्स-रे पाउडर विवर्तन से पता चलता है कि इस प्रक्रीया के दौरान यह सामग्री ओर्थोरोम्बिक संरचना से घन मे बदल गयी है। दोनो संरचनाओं मे क्लोरीन परमाणु एक फेस केन्द्रित सारणी मे होते हैं। हालांकि, हाइदड्रोजन परमाणुओं की स्थीति अग्यात होती है। स्पेक्ट्रोग्राफी और डाई-इलेक्ट्रिक आंकणों के विश्लेषण से और डीसीएल की संरचना के पता चलने से ये निष्कर्श निकलता है कि एचसीएल वक्र रूपी जन्ज़ीरों मे एचएफ कि तरह जम जाता है।

## सन्दर्भ

## बाहरी कड़ियाँ

* 
* Thames & Kosmos Chem C2000 Experiment Manual

श्रेणी:अकार्बनिक यौगिक
श्रेणी:हाइड्रोजन यौगिक
श्रेणी:क्लोराइड  
श्रेणी:अम्ल
अक़ाबा की खाड़ी

**अक़ाबा की खाड़ी** (अरबी: , ख़लीज अल​-अक़ाबा; अंग्रेज़ी: Gulf of Aqaba) लाल सागर के उत्तरी भाग में सीनाई प्रायद्वीप से पूर्व में और अरबी मुख्यभूमि से पश्चिम में स्थित एक बड़ी खाड़ी है। इस खाड़ी के किनारे पर चार देश तटस्थ हैं: मिस्र, , इजरायल ,जोर्डन और सउदी अरब।

## भूगोल
लाल सागर से उत्तर की तरफ़ दो खाड़ियाँ आती हैं, जिनमें पूर्वी वाली अक़ाबा की खाड़ी और पश्चिमी वाली सुएज़ की खाड़ी कहलाती है। अक़ाबा की खाड़ी दक्षिण में तीरान भूडमरू से १६० किमी उत्तर तक विस्तृत है जहाँ फ़िलस्तीन की सीमाएँ मिस्र और जोर्डन से लगती हैं। इस खाड़ी पर बहुत से महत्त्वपूर्ण शहर स्थित हैं जिनमें ताबा (मिस्र), उम्म अल-राशरश (फ़िलस्तीन), अक़ाबा (जोर्डन) और हक़्ल (सउदी अरब)। मिस्र के सीनाई प्रायद्वीप पर भी दो शहर अक़ाबा की खाड़ी पर बसे हुए हैं: शर्म अल-शेख़​ और दहब। इन सभी शहरों में जोर्डन का अक़ाबा सबसे बड़ा है और इसमें सन् २००९ में १,०८,००० रहते थे।

## पर्यटन
अक़ाबा की खाड़ी का पानी अच्छे तापमान का है और इसमें तरह-तरह के रंग-बिरंगे मूँगे (कोरल), मछलियाँ और अन्य समुद्री जीव पनपते हैं। इस वजह से यह ग़ोताख़ोरी से सम्बंधित पर्यटन के लिए एक मुख्य आकर्षण केंद्र है। बहुत से लोग इसके तट पर भी तैरने और दिन बिताने आते हैं।

## इन्हें भी देखें
* सीनाई प्रायद्वीप
* लाल सागर

## सन्दर्भ


श्रेणी:खाड़ियाँ
श्रेणी:हिन्द महासागर की खाड़ियाँ
श्रेणी:लाल सागर
विश्व की प्रमुख वायुयान सेवाओं की सूची

* एयर कनाडा 
* एयर फ्रांस 
* एयर इंडिया 
* इंडियन एयरलाइंस 
* एयरोमैक्सिको 
* रायल एयर मारोक 
* फिनएयर 
* एल इटालिया 
* ब्रिटिश एयरवेज 
* सांसा 
* बांग्लादेश विमान 
* पैसिफिक एयरवेज 
* कोपा 
* क्यूबाना 
* कैथी पैसिफिक एयरवेज 
* टाग अंगोला एयरलाइंस 
* हेमस एयर 
* एयर लिंगन 
* एरियाना अफगान एयरलाइंस 
* एयर पैसिफिक 
* गरूड़ 
* अबीरिया 
* जापान एयरलाइंस 
* लुफ्तहांसा 
* लॉट पोलिश एयरलाइंस 
* लॉडा एयर 
* मालेव हंगारियन एयरलाइंस 
* जाट (एयरलाइंस) 
* लक्सएयर 
* बाल्कन-बुल्गारियन एयरलाइंस 
* लॉन-चिली 
* एयरफ्लोट 
* एयर मंगोल 
* क्वान्टास एयरवेज 
* रायल नेपाल एयरलाइंस 
* सौऊदिया 
* एयरोनावेस डेल पेरू 
* लॉप 
* बारीग ब्राजिलियन एयरलाइंस 
* साहसा 
* सबीना 
* प्लूना 
* लाओ एविएशन 
* लाम 
* वियासा 
* ओलंपिक एयवेज 
* पालीनेशियन एयरलाइंस 
* सीरियन अरब एयरलाइंस 
* स्विसएयर 
* रायल जार्डिनियम 
* एयर लंका 
* थाई एयरवेज इंटनेशनल 
* डोमिनएयर 
* म्यान्मार एयर माइंस 
* एनेस 
* एस० ए० एस० 
* टाका 
* एयर मागरेब 
* माया (एयरलाइंस) 
* ड्रुक एयरवेज 
* सी० एस० ए० 
* एवियाटेका 
* एयर टुंगारा 
* कोरिया एयर 
* मिडिल ईस्ट एयरलाइंस 
* पाकिस्तान इंटनेशनल एयरलाइंस 
* टैप एयर पुर्तगाल 
* गल्फ एयर 
* तारोम 
* सिंगापुर इंटनेशनल एयरलाइंस 
* लाडेको 
* साउथ अफ्रीका एयरवेज 
* चोसोनमिंहांग कोरियन एयरवेज 

श्रेणी:विश्व की प्रमुख वायुयान सेवाएं
श्रेणी:वायुयान सेवाएं
एयर चाइना

thumb|Headquarters of Air China
**एयर चाइना लिमिटेड** (, abbreviated ) चीन की एक प्रमुख वायुयान सेवा हैं |
## विस्तार
## परिवहन मार्ग
## कुल वायुयान संख्या
[thumb|[बोइंग 747|बोइंग 747-8 ]]
[thumb|[एयरबस A350|एयरबस A350-900 ]]

## संयोजकता
## यात्री परिवहन
## व्यापारिक परिवहन
## बाहरी कड़ियाँ

श्रेणी:वायुसेवाएं
श्रेणी:विश्व की प्रमुख वायुयान सेवाएं
एमडीएलआर एयरलाइंस

**एमडिएलआर एयरलाइंस** हरियाणा राज्य में गुड़गांव आधारित एक भारतीय वायु सेवा संचालक थी। यह अनुसूचित अन्तर्देशीय उड़ानें संचालित करती थी। इस कंपनी ने अपनी सेवाएं ५ नवम्बर २००९ से स्थगित कर दी हैं।

## गंतव्य

## बेड़ा

एमडिएलआर बेड़े में निम्न विमान (सितंबर २००८ के अनुसार) शामिल थे।:





## सन्दर्भ


## External links
* MDLR Airlines
* Pilot Jobs
* MDLR misses lease payments to BAe

श्रेणी:Airlines established in 2007
श्रेणी:Airlines disestablished in 2009
श्रेणी:Defunct airlines of India
तेल अवीव जिला

तेल अवीव जिला (हिब्रू: מטרופולין תל אביב) गश, या दान (हिब्रू: גוש דן), दोनों तेल अवीव और इस्राएल के केंद्रीय जिलों से क्षेत्रों सहित एक महानगरीय क्षेत्र है।

thumb|1100px|left|

## सन्दर्भ

श्रेणी:इज़राइल
श्रेणी:इज़राइलके शहर
श्रेणी:तेल अवीव
सुएज़ की खाड़ी

**स्वेज़ की खाड़ी** () लाल सागर के उत्तरी भाग में सीनाई प्रायद्वीप के पश्चिम में और मिस्र की मुख्यभूमि के पूर्व में स्थित एक खाड़ी है। इस खाड़ी के बीच की काल्पनिक रेखा एशिया और अफ़्रीका के महाद्वीपों की विभाजन रेखा मानी जाती है। खाड़ी के उत्तरी अंत पर मिस्र का स्वेज़ शहर और स्वेज़ नहर में प्रवेश करने का रास्ता है।

## भूगोल
स्वेज़ की खाड़ी लाल सागर का पश्चिमोत्तरी बाज़ू है। सीनाई प्रायद्वीप लाल सागर के इस भाग को दो काँटों में विभाजित करता है - पश्चिम वाला स्वेज़ की खाड़ी है और पूर्वी वाला अक़ाबा की खाड़ी कहलाता है। स्वेज़ की खाड़ी की गहराई अधिकतर स्थानों पर ५० से ७० मीटर की है। खाड़ी के लाल सागर वाले मुख को जुबाल जलडमरू कहते हैं और यहाँ शदवान नामक एक द्वीप स्थित है।

## इन्हें भी देखें
* लाल सागर
* सीनाई प्रायद्वीप

## सन्दर्भ


श्रेणी:खाड़ियाँ
श्रेणी:हिन्द महासागर की खाड़ियाँ
श्रेणी:लाल सागर
योगाचार

**योगाचार** या **विज्ञानवाद** बौद्ध दर्शन एवं मनोविज्ञान का एक प्रमुख शाखा है। यह भारतीय महायान की उपशाखा है। इस सम्प्रदाय की स्थापाना ईसा की तीसरी शताब्दी में मैत्रेय या मैत्रेयनाथ ने की थी। इस दर्शन का विकास असंग एवं वसुबन्धु ने किया। योग तथा आचार पर विशेष बल देने के कारण इसे योगाचार कहते हैं। योगाचार को 'विज्ञानवाद', विज्ञप्तिवाद, या विज्ञप्तिमात्रतावाद भी कहते हैं। 

योगाचार्य इस बात की व्याख्या करता है कि हमारा मन किस प्रकार हमारे अनुभवों की रचना करता है। योगाचार दर्शन के अनुसार मन से बाहर संवेदना का कोई स्रोत नहीं है।

इस सम्प्रदाय मत के अनुसार चित्त (मन) या विज्ञान के अतिरिक्त संसार के किसी भी वस्तु का अस्तित्व नहीं है। समस्त ब्राह्य पदार्थ, जिन्हें हम देखते हैं वे विज्ञान मात्र हैं। योगाचार द्वारा आलय विज्ञान को वश में करके विषय ज्ञान की उत्पत्ति को रोका जा सकता है, ऐसा हो जाने पर व्यक्ति निर्वाण को प्राप्त करता है। 

इस संप्रदाय का मत हे कि पदार्थ (बाह्य) जो दिखाई पड़ते हैं, वे शून्य हैं । वे केवल अन्दर ज्ञान में भासते हैं, बाहर कुछ नहीं हैं । जैसे, 'घट' का ज्ञान भीतर आत्मा में है, तभी बाहर भासता है, और लोग कहते हैं कि यह घट है । यदि यह ज्ञान अंदर न हो तो बाहर किसी वस्तु का बोध न हो। अतः सब पदार्थ अन्दर ज्ञान में भासते हैं और बाह्य शून्य है। इनका यह भी मत है कि जो कुछ है, वह सब दुःख स्वरूप है, क्योंकि प्राप्ति में संतोष नहीं होता, इच्छा बनी रहती है ।

## इन्हें भी देखें
*लंकावतारसूत्र
*योगाचार भूमिशास्त्र
*बौद्ध धर्म की शब्दावली

## बाहरी कड़ियाँ
* योगाचार का विज्ञानवाद
* "Early Yogaacaara and Its Relationship with the Madhyamaka School", Richard King, *Philosophy East & West*, vol.&nbsp;44 no.&nbsp;4, October 1994, pp.&nbsp;659&ndash;683
* "Vijnaptimatrata and the Abhidharma context of early Yogacara", Richard King, *Asian Philosophy*, vol.&nbsp;8 no.&nbsp;1, March 1998, pp.&nbsp;5&ndash;18
* "The mind-only teaching of Ching-ying Hui-Yuan" (subtitle) "An early interpretation of Yogaacaara thought in China", Ming-Wood Liu, *Philosophy East & West*, vol.&nbsp;35 no.&nbsp;4, October 1985, pp.&nbsp;351&ndash;375
* Yogacara Buddhism Research Association; articles, bibliographies, and links to other relevant sites.

श्रेणी:वज्रयान
श्रेणी:माध्यमक
श्रेणी:बौद्ध धर्म का इतिहास
श्रेणी:बौद्ध दर्शन
अवशिष्ट धारा युक्ति

300px|right|thumb| दो पोल वाली एक अवशिष्ट-धारा युक्ति
**अवशिष्ट धारा युक्ति** (residual-current device (RCD)) वैद्युत सुरक्षा से सम्बन्धित युक्ति है जो परिपथ को उस समय काट देती है जब इसको पता चलता है कि इसमें से होकर जाने वाले सभी चालक तारों की कुल धारा लगभग शून्य नहीं है। इसको **अवशिष्ट-धारा परिपथ विच्छेदक** (residual-current circuit breaker (RCCB)) भी कहते हैं।

प्रायः स्वस्थ अवस्था में किसी परिपथ में जाने वाली धारा और वापस आने वाली धारा लगभग बराबर होती हैं। किन्तु कहीं कोई दोष (fault) होने या किसी मानव द्वारा किसी तार को छू देने पर यह दशा नहीं रह पाती, जिसे यह युक्ति पहचान कर परिपथ को तोड़ देती है। 

अवशिष्ट धारा युक्तियाँ इस प्रकार डिजाइन की जाती हैं कि वे शीघ्रातिशीघ्र परिपथ को तोड़ दें ताकि किसी को वैद्युत धक्का (शॉक) लगने की दशा में इतनी जल्दी परिपथ विच्छेदित हो जाय कि सम्बन्धित व्यकि को कम से कम चोट आए। ये युक्तियाँ अति-धारा (ओवर-करेंट) अथवा शॉर्ट-सर्किट के विरुद्ध काम करने के लिए नहीं बनी होतीं। 
right|thumb|300px|तीन-फेजी अवशिष्ट धारा युक्ति के कार्य करने की प्रक्रिया का एनिमेशन

## बाहरी कड़ियाँ
* GFCIs Fact Sheet (Consumer Product Safety Commission) 

श्रेणी:सुरक्षा स्विच
श्रेणी:वैद्युत सुरक्षा
कोहरा रेगिस्तान

[thumb|[दक्षिण अमेरिका में पेरू के लीमा और त्रुहिलो के बीच का कोहरा रेगिस्तान। पीछे कोहरे से आधे ढके ऐन्डीयाई पर्वत​]]
**कोहरा रेगिस्तान** या **कोहरा मरुभूमि** (fog desert) ऐसे रेगिस्तान को कहते हैं जहाँ पड़ने वाला अधिकतर जल कोहरे द्वारा पहुँची नमी से आता है। ऐसे क्षेत्रों में कोहरे से ही वनस्पतियों और जानवरों को जल मिलता है। दक्षिणी अमेरिका में पेरू और चिली के तट पर स्थित आताकामा रेगिस्तान, अफ़्रीका में नामीबिया का नामीब रेगिस्तान, उत्तरी अमेरिका में मेक्सिको का बाहा कैलिफ़ोरनिया रेगिस्तान और अरबी प्रायद्वीप का तटीय कोहरा रेगिस्तान इसके कुछ उदाहरण हैं।

इन रेगिस्तानों में कोहरा आकर धरती, पेड़-पौधों, कीटों और जानवरों पर पड़ता है और इसी से वे जल ग्रहण करते हैं। नामीब रेगिस्तान में देखा गया है कि वहाँ वाहनों के चलने से स्थानीय लाइकेन को हानि पहुँची है। गाड़ियों के पहियों के निशानों में तापमान अन्य स्थानों से लगभग २ °सेंटीग्रेड ज़्यादा गर्म पाया गया। इस से वहाँ कोहरा जमने की रफ़्तार कम हुई और वनस्पति को हानि पहुँची। अध्ययन से पता चला है कि कोहरा रेगिस्तानों में ऐसे छोटे बदलावों का बड़ा प्रभाव दिखता है।

## इन्हें भी देखें
* रेगिस्तान
* आताकामा रेगिस्तान

## सन्दर्भ


श्रेणी:मरुस्थल
अमर बबरिया

**अमर बबरिया** (जन्म १० मई, १९७५ में मुंबई) एक भारतीय अभिनेता, डबिंग कलाकार और एक मंच पर कलाकार है जो सांगो कला के साथ संबद्ध है। वे अपनी मातृभाषा के रूप में हिंदी बोलते है। उन्होंने यह भी अंग्रेजी, मराठी, गुजराती और उर्दू बोलती है।

## फिल्मोग्राफी

### लाइव एक्शन फिल्में

### एनिमेटेड फिल्मों

## डबिंग कार्य
### लाइव एक्शन टेलीविजन

### लाइव एक्शन फिल्में

### एनिमेटेड फिल्में

## सन्दर्भ

## बाहरी कड़ियाँ
*  (अंग्रेजी)

श्रेणी:1975 में जन्मे लोग
श्रेणी:भारतीय पुरुष आवाज अभिनेताओं
श्रेणी:हिन्दी अभिनेता
श्रेणी:अभिनेता
श्रेणी:जीवित लोग
श्रेणी:मुंबई के लोग
कोणीय विभेदन

प्रतिविम्ब निर्माण करने वाली किसी युक्ति द्वारा किसी वस्तु की छोटी-छोटी संसरचनाओं को भी अलग-अलग कर पाने की क्षमता को **कोणीय विभेदन** (Angular resolution) या 'आकाशीय विभेदन' (स्पेशियल रिजोलूशन) कहते हैं। प्रकाशीय दूरदर्शी, रेडियो दूरदर्शी, सूक्ष्मदर्शी, कैमरा, आँख आदि के लिए यह महत्वपूर्ण है। वास्तव में कोणीय विभेदन से ही मुख्यतः निर्धारित होता है कि छबि-विभेदन कितना होगा।

## मानव नेत्र की विभेदन क्षमता
मानव नेत्र की विभेदन क्षमता लगभग १ मिनट (=०.१७ डिग्री) है। इसका अर्थ है कि धरती से देखता हुआ मानव नेत्र चन्द्रमा पर लगभग १०० किमी दूरी पर स्थित वस्तुओं को अलग-अलग करके देख सकता है। या ३ मीटर दूरी पर रखी वस्तु के उपर स्थित १ मिमी अन्तराल पर स्थित दो बिन्दुओं को अलग-अलग (एक ही बिन्दु नहीं) समझ सकती है।

## विवर्तन की सीमा
 \sin \theta = 1,220 \frac{\lambda}{D} 

जहाँ, 
 \theta  कोणीय विभेदन है, 
 \lambda  प्रयुक्त प्रकाश का तरंगदैर्घ्य है और 
**D** लेंस द्वारक (अपर्चर) का व्यास है।

छोटे कोणों के लिए इसे निम्नलिखित रूप में भी लिख सकते हैं-
:\theta \simeq 1,22 \lambda/D,

## विभेदन क्षमता के उदाहरण
विभेदन योग्य कोण का मान 0.1384/D सेकेण्ड है। यह लगभग 560 nm तरंगदैर्घ्य के प्रकाश के लिए निकाला गया है। 

## छोटा सा एक अनुभव
नीचे के चित्र में एक ही कार तीन अलग-अलग रिजोलूशन में दिखाई गई है। पास से देखने पर तीनों अलग-अलग दिखतीं हैं किन्तु कुछ दूरी से देखने पर पहली दो छबियों में कोई अन्तर नहीं होगा। कुछ और अधिक दूरी से देखने पर तीनों ही एक समान दिखेंगी। 
600 px|Cliquez sur l'image pour l'afficher en plein écran

## बाहरी कड़ियाँ
* "Concepts and Formulas in Microscopy: Resolution" by Michael W. Davidson, *Nikon MicroscopyU* (website).
* Melles Griot Technical Guide: Fundamental Optics.
* Melles Griot Technical Guide: Gaussian Beam Optics.

श्रेणी:प्रकाशिकी
श्रेणी:कोण
लाइजीया सागर

**लाइजीया सागर** (Ligeia Mare) सौर मंडल के शनि ग्रह के सबसे बड़े चन्द्रमा टाइटन के उत्तर ध्रुवीय क्षेत्र में स्थित एक झील है। क्रैकन​ सागर के बाद यह टाइटन पर दूसरी सबसे बड़ी ज्ञात झील है। कैसिनी-होयगेन्स अंतरिक्ष यान ने इसका अकार पूरी तरह मापा था - इसकी चौड़ाई ३५० किमी और लम्बाई ४२० किमी है। इसका सतही क्षेत्रफल १,२६,००० किमी२ है (यानी भारत के बिहार राज्य से लगभग सवा गुना) और इसका इर्द-गिर्द का तट २,००० किमी लम्बा है। टाइटन की अन्य झीलों की तरह इसमें भी पानी की जगह मीथेन जैसे हाइड्रोकार्बन द्रवावस्था में भरे हैं।

## प्रस्तावित शोध यान
लाइजीया सागर का अध्ययन करने के लिए एक अंतरिक्ष शोध यान भेजने का प्रस्ताव है। यदि मंज़ूरी मिली तो टाइटन सागर शोधयान (Titan Mare Explorer, टाइटन मेर ऍक्स्प्लोरर) लाइजीया सागर में गिराया जाएगा जहाँ यह सतह पर तैरकर झील में जानकारी बटोरता हुआ घूमेगा।

## इन्हें भी देखें
* क्रैकन​ सागर
* पुंगा सागर
* टाइटन (चन्द्रमा)

## सन्दर्भ


श्रेणी:टाइटन (शनि का चंद्रमा)
क्रैकन सागर

**क्रैकन सागर** (Kraken Mare) सौर मंडल के शनि ग्रह के सबसे बड़े चन्द्रमा टाइटन के उत्तर ध्रुवीय क्षेत्र में स्थित एक झील है। यह टाइटन पर सबसे बड़ी ज्ञात झील है (दूसरा स्थान लाइजीया सागर का है)। सन् २००७ में कैसिनी-होयगेन्स अंतरिक्ष यान ने इसे खोज निकला था और इसका नाम २००८ में एक काल्पनिक समुद्री दानव (क्रैकन) पर रखा गया। इसका आकार पृथ्वी के कैस्पियन सागर के आसपास अनुमानित किया जाता है। टाइटन की अन्य झीलों की तरह इसमें भी पानी की जगह मीथेन जैसे हाइड्रोकार्बन द्रवावस्था में भरे हैं।

## द्वीप
क्रैकन सागर में बहुत से द्वीप हैं लेकिन इनमें से झील के उत्तरी भाग में स्थित 'मायडा इंसुला' (Mayda Insula) नामक एक द्वीप काफ़ी बड़ा है। इसका व्यास (डायामीटर) १६८ किमी अनुमानित किया गया है।

## सम्बंधित तस्वीरें

Image:Kraken mare.jpg|रेडार चित्रण और अवरक्त चित्रण से क्रैकन सागर के पूरे आकार का पता चलता है
Image:PIA09180 Kraken Mare.jpg|रेडार चित्रण, जिसमें क्रैकन सागर का उत्तरी भाग और उसमें स्थित मायडा इंसुला द्वीप
Image:PIA09211.jpg|क्रैकन सागर का एक हिस्सा जिसमें खुरदुरा तट और कई द्वीप दिख रहे हैं


## इन्हें भी देखें
* लाइजीया सागर
* पुंगा सागर
* टाइटन (चन्द्रमा)

## सन्दर्भ


श्रेणी:टाइटन (शनि का चंद्रमा)
पुंगा सागर

**पुंगा सागर** (Punga Mare) सौर मंडल के शनि ग्रह के सबसे बड़े चन्द्रमा टाइटन के उत्तर ध्रुवीय क्षेत्र में स्थित एक झील है। यह टाइटन पर तीसरी सबसे बड़ी ज्ञात झील है (पहला स्थान क्रैकन सागर और दूसरा स्थान लाइजीया सागर का है)। टाइटन की अन्य झीलों की तरह इसमें भी पानी की जगह मीथेन जैसे हाइड्रोकार्बन द्रवावस्था में भरे हैं। यह उत्तरी ध्रुव के बहुत पास स्थित है और इसका व्यास (डायामीटर) लगभग ३८० किमी है।

## नाम का स्रोत
'पुंगा' न्यू ज़ीलैंड की आदिवासी माओरी जाति के एक देवता थे जो समुद्र के देवता तांगारोआ (Tangaroa) के पुत्र और हाँगर (शार्क), शंकुश (रे) और गिरगिट के जनक माने जाते थे। इस झील का नाम उन्ही पर रखा गया है।

## इन्हें भी देखें
* क्रैकन सागर
* लाइजीया सागर
* टाइटन (चन्द्रमा)

## सन्दर्भ


श्रेणी:टाइटन (शनि का चंद्रमा)
उत्तरी हिंद महासागर के चक्रवाती तूफान

नीचे उत्तरी हिंद महासागर के चक्रवाती तूफान की सूची है। डिप्रेशन और डीप डिप्रेशन इसमें शामिल नहीं किये गए है। १९९९ की उड़ीसा चक्रवाती तूफान, ९१२ मिलिबार की केंद्रीय दबाव के साथ, इसमें सबसे शक्तिशाली है।

## [[आन्ध्र प्रदेश|आंध्र प्रदेश]]

## [[गुजरात]]

## [[कर्नाटक]]

## [[केरल]]

## [[महाराष्ट्र]]

## [[ओडिशा|उड़ीसा]]

## [[तमिल नाडु|तमिल नाडू]]

श्रेणी:हिन्द महासागर
श्रेणी:भारत की जलवायु
श्रेणी:भारत में चक्रवात
श्रेणी:दक्षिण एशिया
ईश्वरकृष्ण

**ईश्वरकृष्ण** एक प्रसिद्ध सांख्य दर्शनकार थे। इनका काल विवादग्रस्त है। डॉ॰ तकाकुसू के अनुसार उनका समय ४५० ई. के लगभग और डॉ॰ वि. स्मिथ के अनुसार २४० ई. के आसपास होना चाहिए। यह प्राय: निश्चित है कि वे बौद्ध दार्शनिक वसुबंधु के गुरु के समकालीन एवं प्रतिपक्षी थे। ईश्वरकृष्णकृत 'कारिका' सांख्य दर्शन पर उपलब्ध सर्वाधिक प्राचीन एवं लोकप्रिय ग्रंथ है।

'कारिका' में ईश्वरकृष्ण अपने को क्रमश: आसुरि एवं पंचशिखा के द्वारा सांख्य दर्शन के प्रवर्त्तक कपिल का शिष्य बताते हैं। वह मूलत: अनीश्वरवादी हैं। उनके अनुसार आध्यात्मिक, आधिदैविक, आधिभौतिक दु:खों से उनके निराकरण के उपायों की खोज आरंभ होती है। प्रत्यक्ष, अनुमान एवं शब्द यथार्थ ज्ञान के स्रोत हैं। इन ज्ञानस्रोतों से 'प्रकृति' और 'पुरुष' की नित्यता एवं मूलत्व सिद्ध होता है। मूल 'प्रकृति' की सूक्ष्मता से उसका प्रत्येक ज्ञान असंभव है, किंतु अपनी 'विकृति' (परिणाम) महत् आदि के रूप में वह बोधगमय है। 'परिणाम', चूँकि उत्पन्न होता है, अनित्य, असम तथा गतियुक्त है, ईश्वरकृष्ण के अनुसार सुख-दु:ख-मोह का स्वभाव 'प्रकृति' का है, पुरुष का नहीं। अत: मोक्ष 'प्रकृति विकृति' का होता है, पुरुष का नहीं। सत्व, रज तथा त्रिगुण प्रकृति के हैं और क्रमश: सात्विकता, क्रिया तथा जड़ता के कारण। इन गुणों का कार्य दीपक की तरह मोक्ष का मार्ग प्रशस्त करना है। ईश्वरकृष्ण 'पुरुष' को अचेतन प्रकृति का 'विपर्यय' बताते हैं, अत: 'पुरुष', 'प्रकृति' की अचेतन क्रियाओं का चेतन द्रष्टा (साक्षी) है, कर्ता नहीं। 'पुरुष' का अस्तित्व शरीरसंघात के परार्थत्व, अधिष्ठान और मोक्ष प्रकृति से सिद्ध है। साथ ही, जन्म मरण एवं उपकरणों के असाम्य और एक साथ प्रकृति के अभाव से 'पुरुष' का अनेकत्व भी सिद्ध है। सारांश में, पुरुष की सांसारिक अवस्था प्रकृति की क्रियाओं के प्रति उसकी मोहदृष्टि तथा 'कैवल्य' (मोक्ष) की अवस्था प्रकृति से 'निवृत्ति' या प्रकृति के स्व-स्वरूप का पृथकत्व ज्ञान है।

## सन्दर्भ ग्रन्थ
* ईश्वरकृष्ण : 'सांख्यकारिका'; 'कारिका' पर वाचस्पति मिश्र की टीका; 
* जे.एन. मुकर्जी : सांख्य ऑर द थियरी ऑव रियलिटी;
* ई.एच. जान्स्टन : अर्ली सांख्य; 
* एस.सी. बनर्जी : द सांख्य फ़िलासफ़ी;
* रिचर्ड ग्रेस : द सांख्य फ़िलॉसफ़ी

## बाहरी कड़ियाँ
*The Sankhyakarika of IshwaraKrishna

श्रेणी:भारतीय दार्शनिक
श्रेणी:भारतीय दर्शन
1999 उड़ीसा चक्रवाती तूफ़ान

**१९९९ का ओड़िशा चक्रवाती तूफ़ान** उत्तर हिंद महासागर का सबसे शक्तिशाली चक्रवाती तूफ़ान था। यह तूफ़ान की केंद्रीय दबाव ९१२ मिलिबार था, जो एक रिकॉर्ड है। यह तूफ़ान अक्टूबर २५, १९९९ को बना. २९ अक्टूबर को यह चक्रवात ओड़िशा राज्य के पाराद्वीप इलाके पर २६० की.मी. प्रति घंटे के हवाओं की गति से अपना प्रभाव दिखाया। १५,००० लोगों की मृत्यु के साथ इस तूफ़ान ने सड़कों और इमारतों को गंभीर रूप से क्षति पहुचाई।

## मौसम वैज्ञानिक इतिहास
thumb|left|250px|तूफान का पथ
एक उष्णकटिबंधीय विक्षोभ दक्षिण चीन समुद्र में अक्टूबर के अंतिम दिनों में बना. पश्चिम की तरफ जाते हुए यह तूफ़ान अक्टूबर २५ को एक उष्णकटिबंधीय अवसाद में विकसित हुआ। अगले दिन गरम समुद्र पानी पर से गुज़रते हुए यह एक उष्णकटिबंधीय चक्रवाती तूफ़ान बना। एक दिन के अन्दर यह तूफ़ान एक सामान्य चक्रवात से एक बेहद शक्तिशाली चक्रवाती तूफ़ान में विकसित हुआ। ९१२ मिलिबार की केंद्रीय दबाव और २६० की.मी. प्रति घंटे की हवा गति के साथ ओड़ीसा के तट के ऊपर से गुज़रा। जमीन की प्रभाव के वजह से यह तूफ़ान शक्तिहीन होकर एक मामूली चक्रवाती तूफ़ान बन गया और जल्द ही नवम्बर ३ को अपनी शक्ति खोकर नष्ट हो गया।

## तैयारियाँ और प्रभाव
हजारों परिवारों को मजबूरन ओड़िशा के तटीय इलाकों से हटाया गया। इनमें से कही को रेड क्रॉस चक्रवाती तूफ़ान बचाव क्षेत्रों में जगह दिया। यह तूफ़ान ने घनघोर बारिश बरसाया, जिसके कारण कही इलाकों में पानी भर गया। १७११० की.मी. के क्षेत्र के फसल बर्बाद हो गए। लगभग २७५००० घरों को क्षति पहुची, जिसके कारण १६ लाख लोग बेघर हो गए।

लगभग १५००० लोगों की मौत बताई जाती है और ४० लोग अब तक लापता है। तक़रीबन २५ लाख पालतू जानवर मारे गए, जिनमें से ४ लाख गायें थी।

## इन्हें भी देखें
* 2007 पेरू भूकंप
* 2016 न्यूज़ीलैंड भूकंप
* फैलिन (चक्रवात)

0

## सन्दर्भ

## बाहरी कड़ियाँ

* Damage photos
* Damage video from CNN

श्रेणी:भारत में चक्रवात
श्रेणी:प्राकृतिक आपदाएँ
श्रेणी:मौसम संबंधित विपदायें
श्रेणी:महा चक्रवाती तूफान
शंकर वरियार

**शंकर वरियार** (शङ्कर वार्यर् ; 1500 - 1560 ई) भारत के केरलीय गणित सम्प्रदाय के ज्योतिषी एवं गणितज्ञ थे। उनका परिवार आधुनिक ओट्टापालम के निकट त्रिकुटवेलि के शिव मन्दिर में कार्यरत थे। 

शंकर वरियार को मुख्यतः नीलकण्ठ सोमयाजि तथा ज्येष्ठदेव से गणित की शिक्षा मिली। शंकर के अन्य शिक्षक थे- नेत्रनारायण (नीलकण्ठ सोमयाजिन के संरक्षक) तथा चित्रभानु।

## कृतियाँ
शंकर वरियार की ज्ञात कृतियाँ निम्नलिखित हैं-

* **युक्तिदीपिका** : काव्य रूप में तंत्रसंग्रह की टीका, युक्तिभाषा के आधार पर

* **लघुविवृति** : गद्य रूप में तंत्रसंग्रह की लघु टीका

* **[[क्रियाक्रमकरी]]** : भास्कर द्वितीय की लीलावती की दीर्घ गद्य के रूप में टीका

* १५२९ में एक खगोलशास्त्रीय टीका ग्रन्थ की रचना की।

* १५५४ में खगोलशास्त्र की पुस्तिका की रचना की

## सन्दर्भ

श्रेणी:भारतीय गणितज्ञ
श्रेणी:केरलीय गणित सम्प्रदाय
स्नो व्हाइट एण्ड द हंट्समैन

***स्नो व्हाइट एण्ड द हंट्समैन*** () अंग्रेज़ी भाषा की अमेरिकी फंतासी फ़िल्म है। फ़िल्म ग्रिम भाइयों द्वारा रचित जर्मन परी कथा "स्नो व्हाइट" पर आधारित है। फ़िल्म में क्रिस्टन स्टीवर्ट, शार्लीज़ थेरॉन, क्रिस हैम्सवर्थ और सैम क्लैफ्लिन मुख्य भूमिका में हैं। फ़िल्म का निर्माण निर्माता सैम मर्सर, पालक पटेल और जो रोथ ने व इसे निर्देशित निर्देशक रूपर्ट सैंडर्स ने किया है।

## कथानक
स्नो व्हाइट टैबर की राजकुमारी है। महाराजा मैग्नस स्नो व्हाइट की माँ की मृत्यु के पश्चात खूबसूरत रवैना से विवाह कर लेते हैं, परन्तु रवैना शादी की रात को ही महाराजा मैग्नस को मार कर अपने
भाई की मदद से पूरे राज्य पर कब्जा कर लेती है। रवैना असल में एक शक्तिशाली जादूगरनी और डार्क आर्मी की स्वामिनी है। हमले की रात को ड्यूक हैमंड किले से अपने पुत्र और स्नो के घनिष्ठ मित्र विलियम और कुछ साथियों के साथ भाग ने में कामयाब हो जाता है परन्तु स्नो पीछे ही रहे जाती है। रवैना स्नो को कालकोठरी में डाल देती है।

पूरा सम्राज्य नष्ट हो जाता है। रवैना हर कुछ समय पश्चात युवा स्त्रियों में से उनकी जवानी चूसती है जिस से वो अपनी जवानी को बरकरार रख सके। जब स्नो जवान होती है तो रवैना को अपने जादुई 
शीशे से पता चलता है कि स्नो उस से भी ज्यादा खूबसूरत है परन्तु अगर रवैना उसके दिल का सेवन कर लेगी तो वो हमेशा के लिए जवान और सुंदर बनी रहेगी। रवैना अपने भाई फिन को स्नो को लेने के लिए भेजती है परन्तु स्नो वहाँ से भागने में कामयाब हो जाती है। परन्तु स्नो भागते-भागते डार्क फॉरेस्ट में पहुँच जाती है। एरिक नाम का व्याध स्नो को पकड़ ने के लिए भेजा जाता है इस झूटे वादे के साथ कि ऐसा करने पर रवैना उसकी मृत पत्नी को जिन्दा कर देगी। परन्तु जब एरिक को असलियत का पता चलता है तो वो स्नो की डार्क फॉरेस्ट और रवैना के सैनिको से मदद करता है। स्नो के बचपन के साथी विलियम को जब यह पता चलता है कि स्नो जिन्दा है तथा रवैना के सैनिक उसके पीछे हैं तो वह उन सैनकों के साथ निशानेबाज़ बन कर जुड़ जाता है।

स्नो और एरिक ड्यूक हैमंड के कासल की तरफ़ अपनी यात्रा शुरू कर देते हैं। रास्ते में उन्हें सात बौने मिलते हैं। बौने स्नो की रवैना के सैनिकों से मदद करते हैं। एरिक फिन को मार देता है जब उसे पता चलता है कि उसकी पत्नी की हत्या फिन ने ही कि थी। विलियम अपनी असलियत प्रकट करता है और ऐसा करने से पहले वह स्नो और उसके साथियों की रवैना के सैनिकों को हराने में मदद करता है। बाद में विलियम भी स्नो के हैमंड कासल के सफ़र में उसका साथी बन जाता है। रवैना विलियम का रूप धारण कर के उसे जहरीला सेब खिला देती है जिस से स्नो अचेतन अवस्था में चली जाती है। विलियम स्नो को चुंबन करता है परन्तु यह नहीं देख पाता कि उसकी आँख से आसू निलक रहें हैं। स्नो को मृत समझ कर बौने, विलियम और एरिक उसके शरीर को लेके हैमंड कासल चले जाते हैं। कासल में एरिक स्नो के शरीर के समक्ष उसे न बचा पाने का दुःख प्रकट करता है और उसका चुंबन लेता है। इस चुंबन के साथ ही रवैना का जादू टूट जाता है। स्नो चेतना में आने के पश्चात हैमंड की सेना का निर्देशन अपने हाथ में लेती है और रवैना के किले पर हमला करती है। किले में स्नो रवैना को मारने में कामयाब हो जाती है और उसके पश्चात टैबर की महारानी बन जाती है।

## पात्र
* क्रिस्टन स्टीवर्ट — स्नो व्हाइट
* शार्लीज़ थेरॉन — रवैना 
* क्रिस हैम्सवर्थ — एरिक
* सैम क्लैफ्लिन — विलियम
* सैम स्पुर्ल्ल — फिन

## सन्दर्भ

## बाहरी कड़ियाँ
* 
* 
* 
* 
* 

श्रेणी:अमेरिकी फ़िल्में
वोलापूक विकिपीडिया

**वोलापूक विकिपीडिया** (वोलापूक: *Volapük Vükiped *) विकिपीडिया का वोलापूक भाषा का संस्करण है। वोलापूक एक निर्मित/कृत्रिम भाषा है जिसे जॉहान मार्टिन स्कैलियेर नामक एक रोमन कैथलिक पादरी ने बाडन, जर्मनी में निर्मित किया था। यह निर्मित भाषाओं में विकिपीडिया का दूसरा सबसे बड़ा संस्करण है।

वोलापूक विकिपीडिया फ़रवरी २००३ में निर्मित किया गया था पर इसके मुखपृष्ठ अनुसार यह २७ जनवरी २००४ में जारी किया गया था।

अक्टूबर २०१२ की स्थिति तक इस विकिपीडिया पर लेखों की संख्या १,१९,०००+ है और यह सैंतीसवा सबसे बड़ा विकिपीडिया संस्करण है। इसके अतिरिक इस समय तक इसपर १४,८२८+ पंजीकृत प्रयोक्ता, ६ प्रशासक तथा २९,६२,०००+ सम्पादन हैं।

## सन्दर्भ

## बाहरी कड़ियाँ
* वोलापूक विकिपीडिया मुखपृष्ठ 


श्रेणी:विकिपीडिया के संस्करण
श्रेणी:वोलापूक भाषा
दैहिक मनोविज्ञान

**दैहिक मनोविज्ञान** (Physiological psychology) व्यवहारात्मक स्नायुविज्ञान (behavioral neuroscience) की शाखा है जिसमें प्रत्यक्षण (perception) और व्यवहार के लिए उत्तरदायी तंत्रिकीय क्रियाविधियों (न्यूरल मेकेनिज्म्स) का अध्ययन किया जाता है। इसके लिए गैर-मानवी प्राणियों पर नियंत्रित प्रयोग किए जाते हैं जिनमें उनके मस्तिष्कों को सीधे जोड़-तोड़ (मैनिपुलेट) किया जाता है। इसे कभी-कभी मनोदैहिकी (psychophysiology) भी कहते हैं। हाल के दिनों में इसे संज्ञानात्मक तंत्रिकाविज्ञान (cognitive neuroscience) भी कहा गया है।

उदाहरण के लिए, सीखने एवं याद करने में हिप्पोकैम्पस की क्या भूमिका है- इसमें दैहिक मनोविज्ञानिक अनुसंधान किया जा सकता है। इसके लिए शल्यक्रिया करके चूहे के मस्तिष्क से हिप्पोकैम्पस को निकाल दिया जाता है और उसके बाद उस चूहे द्वारा किए जाने वाले स्मृतीय कार्यों (memory tasks) का निरीक्षन और अध्ययन किया जाता है।

## परिचय
दैहिक मनोविज्ञान में मनोविज्ञानियों का कार्य प्राणी के व्यवहारों के दैहिक निर्धारकों (Physiological determinants) तथा उनके प्रभावों का अध्ययन करना है। इस तरह दैहिक मनोविज्ञान, मनोविज्ञान की एक ऐसी शाखा है जो जैविक विज्ञान (biological science) से काफी जुड़ा हुआ है। इसे मनोजीवविज्ञान (Psychobiology) भी कहा जाता है। आजकल मस्तिष्कीय कार्य (brain functioning) तथा व्यवहार के संबंधों के अध्ययन में मनोवैज्ञानिकों की रुचि अधिक हो गयी है। इससे एक नयी अन्तरविषयक विशिष्टता (interdisplinary specialty) का जन्म हुआ है जिसे ‘न्यूरोविज्ञान’ (neuroscience) कहा जाता है। इसी तरह दैहिक मनोविज्ञानी हारमोन्स (hormones) का व्यवहार पर पड़ने वाले प्रभावों के अध्ययन में भी अभिरुचि रखते हैं। आजकल विभिन्न तरह के औषध (drug) तथा उनका व्यवहार पर पड़ने वाले प्रभावों का भी अध्ययन दैहिक मनोविज्ञान में किया जा रहा है। इससे भी एक नयी विशिष्टता (new specialty) का जन्म हुआ है जिसे मनोफर्माकोलॉजी (Psychopharmacology) कहा जाता है तथा जिसमें विभिन्न औषधों के व्यवहारात्मक प्रभाव (behavioural effects) से लेकर तंत्रीय तथा चयापचय (metabolic) प्रक्रियाओं में होने वाले आणविक शोध (molecular research) तक का अध्ययन किया जाता है।

## बाहरी कड़ियाँ
* '''दैहिक मनोविज्ञान''' (गूगल पुस्तक ; लेखक - डॉ बनारसीदास तिवारी)

श्रेणी:मानव कार्यिकी
श्रेणी:जैवमनोविज्ञान
सान्द्रता

center|500px|thumb|छवि के माध्यम से तनुता और सान्द्रता के अन्तर का प्रदर्शन
रसायन विज्ञान में किसी विलयन की **सान्द्रता** उस विलयन के एकक आयतन में उपस्थित पदार्थ की मात्रा के रूप में परिभाषित किया गया है। किन्तु रसायन विज्ञान में सान्द्रता की चार अलग-अलग परिभाषाएँ हैं: द्रव्यमान सान्द्रता, मोलर सान्द्रता, संख्या सान्द्रता, तथा आयतन सान्द्रता। यद्यपि किसी भी प्रकार के रासायनिक मिश्रण के सन्दर्भ में सान्द्रता की बात की जा सकती है किन्तु प्रायः यह विलयन में उपस्थित विलेयों हेतु ही प्रयुक्त होता है।
## सान्द्रता तथा उससे सम्बन्धित राशियों की सारणी

## इन्हें भी देखें
*विलयन

श्रेणी:विश्लेषणात्म
श्रेणी:रासायनिक गुण
चग़चरान

thumb|230px|चग़चरान​ का एक पुल
**चग़चरान​** (दरी फ़ारसी: , अंग्रेज़ी: Chaghcharan), जिसे इतिहास में **चख़चेरान** और **आहंगारान**​ के नाम से भी जाना जाता था, मध्य अफ़ग़ानिस्तान के ग़ोर प्रान्त की राजधानी है। हरीरूद (हरी नदी) के दक्षिणी किनारे पर बसा यह शहर २,२८० मीटर की ऊँचाई पर है।

चग़चरान​ राजमार्ग द्वारा अपने से ३८० किमी पश्चिम में स्थित हेरात से जुड़ा हुआ है और राष्ट्रीय राजधानी काबुल लगभग उतनी ही दूरी पर पूर्व में स्थित है। सर्दियों में भरी बर्फ़बारी से यह राजमार्ग अक्सर बंद हो जाता है और गर्मियों में भी गाड़ी द्वारा काबुल से यहाँ पहुँचने में एक पूरा दिन लग जाता है।

## नाम
'चग़चरान' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## इतिहास
महमूद ग़ज़नवी द्वारा इस क्षेत्र में इस्लाम फैलाए जाने से पहले यहाँ कई धर्म के लोग रहते थे, जिनमें हिन्दू, बौद्ध और पारसी धर्म के अनुयायियों के साथ-साथ कुछ यहूदी भी थे। १२वीं सदी में ग़ज़नवियों के पतन के बाद यहाँ पर ग़ोर के स्थानीय ग़ोरी साम्राज्य का बोलबाला रहा। १३वीं सदी में चंगेज़ ख़ान की मंगोल सेना ने यहाँ धावा बोला। इसके बाद यहाँ इलख़ानी साम्राज्य का राज रहा। १४वीं सदी में तैमूर ने इस इलाक़े पर क़ब्ज़ा कर लिया। आगे चलकर १६वीं सदी में बाबर ने अपने बाबरनामा नामक वृतांत में १५०७ में काबुल जाते हुए 'चख़चेरान​' से गुज़रने का बखान लिखा, जिसमें उसने इसे हेरात, ग़ोर और ग़ज़नी के बीच का एक शहर बताया।

## लोग
चग़चरान​ ग़ोर पांत का सबसे बड़ा शहर है और यहाँ लगभग १,५०,००० लोग रहते हैं। इनमें से ९६% ताजिक समुदाय के, २% पश्तून समुदाय के और २% हज़ारा समुदाय के हैं।

## इन्हें भी देखें
* ग़ोर प्रान्त
* हरीरूद (हरी नदी)

## सन्दर्भ


श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:ग़ोर प्रान्त
स्वरक्त चिकित्सा

रोगी की शिरा से रक्त लेकर इसे सुई द्वारा उसकी बाला लखनदार कुमार पंडित में प्रविष्ट कराने को **'स्वरक्त चिकित्सा** (Autohemotherapy) कहते हैं। कई रोगों में यह चिकित्सा लाभप्रद सिद्ध हुई है। 

रक्त एक बार शरीर से बाहर निकलने के बाद शरीर में पुन: जाने पर विजातीय प्रोटीन जैसा व्यवहार करता है। यह विश्वसनीय अविशिष्ट प्रोटीन चिकित्सा का अंग बन गया है। सुई से शरीर में रक्त प्रविष्ट कराने पर शरीर में प्रतिक्रिया होती है जिससे ज्वर आ जाता है, सर्दी मालूम होती है और प्यास लगती है। श्वेत रुधिरकणों की संख्या बढ़ जाती है पर शीघ्र ही उनका ह्रास होकर लाल रुधिर कणों की संख्या सहसा बढ़ जाती है। इससे शरीर की शक्ति एवं प्रतिरोध क्षमता बढ़ जाती है जिससे रोग में आराम होने लगता है। कहीं कहीं इसका परिणाम स्थायी और कहीं कहीं अस्थायी होता है। जीर्ण एवं तीव्र श्वास रोग में यह लाभकारी सिद्ध हुआ है। अम्लपित्त, नेत्ररोग, त्वचा के रोग और एलर्जी में यह अच्छा कार्य करता है। एक घन सेमी रुधिर सुई से दे सकते हैं। रुधिर की अल्पमात्रा की सुई शरीर की किसी भी मांसपेशी में दे सकते हैं किंतु चार या इससे अधिक घन सेमी रक्त की सुई केवल नितंब की मांसपेशी में ही देते हैं। सुई एक दिन के अंतर पर ही दी जाती है।

श्रेणी:रक्त
कोटर, सतना

**कोटर** (Kotar) भारत के मध्य प्रदेश राज्य के सतना ज़िले में स्थित एक नगर है।

## इन्हें भी देखें
* सतना ज़िला

## सन्दर्भ

श्रेणी:मध्य प्रदेश के शहर
श्रेणी:सतना ज़िला
श्रेणी:सतना ज़िले के नगर
रिचर्ड अबेग

right|thumb|रिचर्ड अबेग

**रिचार्ड अबेग** (१८६९-१९१०) ब्रेस्लाव में प्रोफेसर तथा प्रसिद्ध वैज्ञानिक थे। इनका जन्म डेनज़िग तथा प्रशिक्षण बर्लिन में हुआ था। थोड़ी आयु से ही वैज्ञानिक कार्यों में इनकी बहुत रुचि थी और अपने घर में इन्होंने एक छोटी सी प्रयोगशाला भी बना ली थी, जिसको इनकी माँ, रासायनिक पदार्थो की दुर्गध के कारण, पसंद नहीं करती थी। आगे चलकर बड़े-बड़े वैज्ञानिकों, जैसे ओस्टवाल्ड तथा अर्रहिनियस, के संपर्क में आने का इनको अवसर मिला। इन्होंने अपनी सैनिक शिक्षा के अवसर पर गुब्बारे की उड़ान में भाग लेते रहे; इसी में इन्हें अपनी जान भी गँवानी पड़ी।

भौतिक रसायन के कई विषयों पर इन्होंने अनुसंधान किया। अबेग विख्यात लेखक भी थे। ये 'हैंडबुक डर एनार्गैनिशेन् केमी' तथा 'साइट्सश्रिफ़्ट फ़ूर इलेक्ट्रोकेमी' नामक पत्रिका के संपादक थे।

## बाहरी कड़ियाँ
* Nuclear Atom - contains an excerpt of Abegg's contributions.
* Abegg biography

श्रेणी:जर्मन रसायनज्ञ